**STS-124**, היא משימה בתוכנית מעבורות החלל של נאס"א ששוגרה ב-31 במאי 2008, משימה זו נועדה להוסיף לתחנת החלל הבינלאומית את מעבדת הניסויים היפנית, "קיבו" ("תקווה" ביפנית), שהיא בעלת זרוע רובוטית עצמאית משלה, מתוצרת יפן.
חלק מדוחס האוויר של יחידה זו הגיע במשימה הקודמת, STS-123 ויתרת החלקים צפויים להגיע במשימת STS-127. בנוסף, הוכנסו למעבורת חלקים לתיקון בית השימוש שנשבר בתחנת החלל.

זו משימתה ה-35 של הדיסקברי, הטיסה השלישית שביצעה מעבורת בשנת 2008 והטיסה 123 בתוכנית מעבורות החלל מאז STS-1.

צוות
----

* **מפקד המשימה:** ארצות הבריתארצות הברית מארק קלי (Mark E. Kelly)
* **טייס:**ארצות הבריתארצות הברית קנת האם (Kenneth T Ham)
* **מומחית למשימה:**ארצות הבריתארצות הברית קרן נייברג (Karen L. Nyberg)
* **מומחה למשימה:**ארצות הבריתארצות הברית רונלד גארן (Ronald J. Garan, Jr.)
* **מומחה למשימה:**ארצות הבריתארצות הברית מייקל פוסום (Michael E. Fossum)
* **מומחה למשימה:**יפןיפן אקיהקו הושידה (Akihiko Hoshide)
* **מהנדס טיסה:**ארצות הבריתארצות הברית גרגורי שמיטוף (Gregory Chamitoff) - בהמראה בלבד
* **מהנדס טיסה:** ארצות הבריתארצות הברית גארט רייזמן (Garrett E Reisman) - בנחיתה בלבד

מטען ייעודי
-----------

תחנת החלל לאחר הרכבת מעבדת הניסויים היפנית, קיבו.
הרכבת יחידת האוויר המדוחס של מעבדת הניסוי, קיבו.
מעבורת החלל דיסקברי שוגרה כשבמטענה מעבדת הניסויים היפנית, הנקראת "קיבו" (תקווה, ביפנית), לשם הרכבתה בתחנת החלל הבינלאומית. מעבדת הניסוים חוברה אל רכיב "הארמוני". במשימת המעבורת הקודמת, STS-123 הובאה היחידה הלוגיסטית (יחידת האוויר המדוחס) של מעבדת הניסויים מפאת חוסר מקום בתא המטען של המעבורת למעבדת הניסוי היפנית וליחידה הלוגיסטית יחד. יחידת האוויר המדוחס הותקנה באופן זמני על רכיב "הארמוני". לאחר הליכת החלל הראשונה שבה הותקנה המעבדה היפנית קיבו לרכיב הארמוני, באה הליכת החלל השנייה של משימת STS-124 לשם הזזת יחידת האוויר המדוחס מהארמוני אל מעבדת הניסויים היפנית, קיבו. בנוסף הובאה בתא המטען של הדיסקברי הזרוע הרובוטית של המעבדה היפנית.

בנוסף, הביאה המעבורת ציוד לשם תיקון בית השימוש של תחנת החלל הבינלאומית.

המשימה
------

מעבורת החלל דיסקברי ממריאה ממרכז החלל קנדי ב31 במאי בשעה 17:02, לפי שעון מזרח ארצות הברית. רסיסים ונשירת קצף בידוד ממכל הדלק תועדו כמינימליות ובלתי מזיקות להמשך המשימה. אולם במהלך השיגור, כן השיגור LC-39A במרכז החלל קנדי ספג נזק רב.

שיגור מעבורת החלל דיסקברי למשימת STS-124.
במהלך היממה הראשונה המלאה בחלל, קנת' הם וקארן ניברג השלימו בחינה ראשונית של קצף הבידוד התרמי על ידי המצלמה בקצה הזרוע הרובוטית של המעבורת. בנוסף בוצעו הכנות לקראת העגינה בתחנת החלל הבינלאומית.

עגינה מוצלחת בתחנת החלל הבין-לאומית בוצע ב-2 ביוני בשעה 14:03, לפי שעון מזרח ארצות הברית. דלתות המעבורת ותחנת החלל נפתחו ב-15:36. גרגורי שמיטוף הצטרף לצוות משלחת מס' 17 לתחנת החלל הבין-לאומית והחליף את גארט רייזמן שיחזור לכדור הארץ בסוף המשימה יחד עם צוות מעבורת החלל.

ב-3 ביוני מייקל פוסום ורונלד גארן השלימו את הליכת החלל הראשונה שהסתיימה לאחר כ-6 שעות ו-48 דקות בחלל. בהליכת חלל זו הותקנה מעבדת הניסויים היפנית, "קיבו".

ב-5 ביוני מייקל פוסום ורונלד גארן השלימו את הליכת החלל השנייה שהסתיימה לאחר 7 שעות ו-11 דקות. בפעילות זו בוצעו עבודות על המודול החדש ופעולות תחזוקה נוספות.

ב-8 ביוני מייקל פוסום ורונלד גארן השלימו את הליכת החלל השלישית שהסתיימה לאחר 4 שעות ו-33 דקות. בפעילות זו בוצעו עבודות על המודול החדש ופעולות תחזוקה נוספות.

בהמשך צוות תחנת החלל והמעברות פעלו שלילוב מודול חדש במערכות תחנת החלל, העברת מצרכים לתחנת החלל והעברת למעברות ציודם ומסמכים.

נחיתת הדיסקברי במרכז החלל קנדי
ב-1 ביוני מעבורת החלל דיסקברי התנתקה מתחנת החלל וצוות החל הכנות לנחיתה. הנחיתה בוצע ב-14 ביוני ועברה ללא בעיות. היא בוצע במסלול נחיתה מס' 15 במרכז החלל קנדי.

גלריה
-----

* צוות המשימה במרכז החלל קנדי לפני השיגורצוות המשימה במרכז החלל קנדי לפני השיגור
* מעבורת החלל דיסקברי כ-25 שניות לאחר השיגורמעבורת החלל דיסקברי כ-25 שניות לאחר השיגור
* המעבורת נפרדת משני טילי הדלק המוצקהמעבורת נפרדת משני טילי הדלק המוצק
* האסטרונאוט רון גארן במהלך הליכת החלל השנייה, ביום ה-6 למשימההאסטרונאוט רון גארן במהלך הליכת החלל השנייה, ביום ה-6 למשימה
* מבט על הדיסקברי עוגנת בתחנת החלל הבינלאומית, היום ה-6 למשימהמבט על הדיסקברי עוגנת בתחנת החלל הבינלאומית, היום ה-6 למשימה
* מעבדת הניסויים קיבו מותקנת בתחנת החלל, היום ה-7 למשימהמעבדת הניסויים קיבו מותקנת בתחנת החלל, היום ה-7 למשימה
* צוות המשימה בתוך מעבדת הניסויים היפניתצוות המשימה בתוך מעבדת הניסויים היפנית
* האסטרונאוטית קארן ניברג ביום ה-11 למשימההאסטרונאוטית קארן ניברג ביום ה-11 למשימה
* הדיסקברי לאחר עזיבת תחנת החלל הבינלאומית, היום ה-12 למשימההדיסקברי לאחר עזיבת תחנת החלל הבינלאומית, היום ה-12 למשימה
* מפקד המשימה, מארק קלי, ביום ה-12 למשימהמפקד המשימה, מארק קלי, ביום ה-12 למשימה
* מעבורת החלל דיסקברי משוגרת מכן השיגור 39A ממרכז החלל קנדי לקראת ביצוע משימת STS-124

ראו גם
------

* משימות מעבורות החלל

קישורים חיצוניים
----------------

ויקישיתוף מדיה וקבצים בנושא **STS-124** בוויקישיתוף
* דף המידע הרשמי של משימת STS-124 באתר נאס"א
* תיאור המשימה
* סקירה של המשימה באתר נאס"א
* סרטון על המשימה

הערות שוליים
------------

1. ↑  סוכנויות הידיעות, מעבורת החלל "דיסקברי" נחתה בשלום בפלורידה, באתר הארץ, 14 ביוני 2008
2. ↑  Space Shuttle Discovery Arrives at Launch Pad, Countdown Test Set
3. ↑  קלרה מוסקוביץ, NASA Eyes Launch Pad Damage for Next Shuttle Flight, www.space.com, ‏2 ביוני 2008

| משימות מעבורת החלל דיסקברי |
| --- |
| משימות | STS-41-D • STS-51-A • STS-51-C •STS-51-D • STS-51-G • STS-51-I • STS-26 • STS-29 • STS-33 • STS-31 • STS-41 • STS-39 • STS-48 • STS-42 • STS-53 • STS-56 • STS-51 • STS-60 • STS-64 • STS-63 • STS-70 • STS-82 • STS-85 • STS-91 • STS-95 • STS-96 • STS-103 • STS-92 • STS-102 • STS-105 • STS-114 • STS-121 • STS-116 • STS-120 • STS-124 • STS-119 • STS-128 • STS-131 • STS-133 |  |